**330/2016.(X.27.) Kgy. sz. határozat**

1. Szombathely Megyei Jogú Város Közgyűlése a többször módosított, 257/2006. (IX. 7.) Kgy. számú határozattal jóváhagyott településszerkezeti tervének és a szintén többször módosított, 30/2006. (IX. 7.) önkormányzati rendelettel jóváhagyott helyi építési szabályzatának a 2016. évi kezdeményezések nyomán történő módosítási eljárása kapcsán, az államigazgatási eljárás véleményezési szakasza során beérkezett észrevételeket, véleményeket – a 2. pontban írtak figyelembe vételével - elfogadja.
2. A Közgyűlés az állami főépítész közbenső véleményében tett észrevételeit a Farkas Károly u. 1006 hrsz. alatti ingatlan, a Hóvirág utcai temető bővítése, a Hefele Menyhért u. 2. szám alatti ingatlan megosztása, valamint a beültetési kötelezettség vonatkozásában az előterjesztésben foglalt indokok alapján nem fogadja el. A Közgyűlés az állami főépítész egyéb észrevételeit elfogadja.
3. A Közgyűlés felkéri a polgármestert az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 39. § (3) bekezdése alapján a döntés dokumentálására és közzétételére, illetve a 40. § (1) bekezdése alapján arra, hogy a véleményezési szakasz lezárását követően a településrendezési eszköz tervezetét, az eljárás során beérkezett valamennyi vélemény és a véleményezési szakaszban keletkezett egyéb dokumentum egy példányát, továbbá azok másolati példányát elektronikus adathordozón küldje meg végső szakmai véleményezésre az állami főépítésznek.

**Felelősök:** Dr. Puskás Tivadar, polgármester

 Illés Károly, alpolgármester

 Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet osztályvezetője)

**Határidő:** azonnal az 1-2. pont vonatkozásában

 2016. november 7. a 3. pont vonatkozásában